CELEX: 32013D0416
Language: ro
Date: 2013-07-31 00:00:00
Title: 2013/416/UE: Decizia de punere în aplicare a Comisiei din 31 iulie 2013 de modificare a anexei II la Decizia 93/195/CEE în ceea ce privește modelul de certificat de sănătate pentru reintroducerea în Uniunea Europeană a cailor înregistrați pentru curse, competiții și evenimente culturale, după exportul temporar pentru o perioadă de mai puțin de 30 de zile [notificat cu numărul C(2013) 4850]  Text cu relevanță pentru SEE

2.8.2013   
            
            
               RO
            
            
               Jurnalul Oficial al Uniunii Europene
            
            
               L 206/9
            
         DECIZIA DE PUNERE ÎN APLICARE A COMISIEI
   din 31 iulie 2013
   de modificare a anexei II la Decizia 93/195/CEE în ceea ce privește modelul de certificat de sănătate pentru reintroducerea în Uniunea Europeană a cailor înregistrați pentru curse, competiții și evenimente culturale, după exportul temporar pentru o perioadă de mai puțin de 30 de zile
   [notificat cu numărul C(2013) 4850]
   (Text cu relevanță pentru SEE)
   (2013/416/UE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 2009/156/CE a Consiliului din 30 noiembrie 2009 privind condițiile de sănătate animală care reglementează circulația și importul de ecvidee (1) provenind din țări terțe, în special articolul 19 litera (b),
   întrucât:
   
               (1)
            
            
               Decizia 93/195/CEE a Comisiei din 2 februarie 1993 privind condițiile de sănătate animală și certificarea veterinară pentru reintroducerea cailor înregistrați pentru curse, competiții și evenimente culturale, după exportul temporar (2) stabilește mai multe modele de certificate de sănătate pentru reintroducerea în Uniune de cai înregistrați exportați temporar în țări terțe pentru participări la curse, competiții și evenimente culturale.
            
         
               (2)
            
            
               Modelul de certificat de sănătate pentru reintroducerea în Uniunea Europeană a cailor înregistrați pentru curse, competiții și evenimente culturale, după exportul temporar pentru o perioadă de mai puțin de 30 de zile, este prevăzut în anexa II la decizia respectivă.
            
         
               (3)
            
            
               Decizia 2007/240/CE a Comisiei (3) de stabilire a noilor certificate veterinare pentru importul de animale vii, material seminal, embrioni, ovule și produse de origine animală pe teritoriul Comunității în conformitate cu, printre altele, Decizia 93/195/CEE stabilește un model standardizat de certificat de sănătate.
            
         
               (4)
            
            
               Este necesară adaptarea modelului de certificat de sănătate din anexa II la Decizia 93/195/CEE la modelul prevăzut în Decizia 2007/240/CE.
            
         
               (5)
            
            
               În plus, anexa II la Decizia 93/195/CEE, astfel cum a fost modificată prin Decizia 2010/266/UE din 30 aprilie 2010 de modificare a Deciziilor 92/260/CEE, 93/195/CEE, 93/197/CEE și 2004/211/CE cu privire la importul de cai înregistrați provenind din anumite părți ale Chinei și de adaptare a anumitor denumiri de țări terțe (4) necesită anumite corecții pentru claritate juridică.
            
         
               (6)
            
            
               Prin urmare, Decizia 93/195/CEE ar trebui modificată în consecință.
            
         
               (7)
            
            
               Măsurile prevăzute în prezenta decizie sunt conforme cu avizul Comitetului permanent pentru lanțul alimentar și sănătatea animală,
            
         ADOPTĂ PREZENTA DECIZIE:
   Articolul 1
   Anexa II la Decizia 93/195/CEE se înlocuiește cu textul prevăzut în anexa la prezenta decizie.
   Articolul 2
   Pentru o perioadă de tranziție până la 1 octombrie 2013, statele membre continuă să autorizeze reintroducerea în Uniune a cailor înregistrați pentru curse, competiții și evenimente culturale, după exportul temporar în țări terțe pentru o perioadă de maximum 30 de zile, care sunt însoțiți de un certificat veterinar emis cel târziu la 21 septembrie 2013, în conformitate cu modelul prevăzut în anexa II la Decizia 93/195/CEE în versiunea sa înainte de modificările introduse prin prezenta decizie.
   Articolul 3
   Prezenta decizie se adresează statelor membre.
   
      Adoptată la Bruxelles, 31 iulie 2013.
      
         
            Pentru Comisie
         
         Tonio BORG
         
            Membru al Comisiei
         
      
   
   
      (1)  JO L 192, 23.7.2010, p. 1.
   
      (2)  JO L 86, 6.4.1993, p. 1.
   
      (3)  JO L 104, 21.4.2007, p. 37.
   
      (4)  JO L 117, 11.5.2010, p. 85.
   
      ANEXĂ
      
         
            „ANEXA II
            
               CERTIFICAT DE SĂNĂTATE
            
            
               pentru reintroducerea în Uniunea Europeană a cailor înregistrați pentru curse, competiții și evenimente culturale după exportul temporar pentru o perioadă de maximum 30 de zile